Na temelju odredbe članka 51. i 121. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18) i članka 23. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/14, 02/18), a u svezi članka 113. stavka 3. i stavka 4. Zakona o prostornom uređenju (Narodne novine, broj 153/13, 65/17, 114/18), potrebno je da Odbor za Statut i Poslovnik Gradskog vijeća Grada Ivanić-Grada na svojoj sjednici utvrdi ispravak tehničke greške grafičkog dijela elaborata pročišćenog teksta Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (Službeni glasnik Grada Ivanić-Grada, broj 06/18).

U V. izmjenama i dopunama Urbanističkog plana uređenja UPU-4 za područje Ivanić-Grad, Donji Šarampov i Jalševec Breški na kartografskom prikazu br. 3.2. – Uvjeti korištenja, uređenja i zaštite površina II. isti zbog tehničke greške nije ukinut.

Zbog gore navedenog na 15. sjednici Gradskog vijeća Grada Ivanić-Grada održanoj dana 19. prosinca 2018. godine donesena je Odluka o ispravku greške u grafičkom dijelu elaborata Odluke o donošenju V. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški (KLASA: 021-05/18-01/10, URBROJ: 238/10-02-01-01/4-18-3) te je slijedom navedenog na Odboru potrebno usvojiti ispravak tehničke greške grafičkog dijela.